CELEX: C2006/010/34
Language: et
Date: 2006-01-14 00:00:00
Title: Kohtuasi C-417/05 P: Euroopa Ühenduste Komisjoni  24. novembri 2005.  aasta apellatsioonkaebus Euroopa Ühenduste Esimese Astme Kohtu (esimene koda)  13. septembri 2005.  aasta otsuse peale kohtuasjas T-272/03: Fernández Gómez  v.  Euroopa Ühenduste Komisjon

14.1.2006   
            
            
               ET
            
            
               Euroopa Liidu Teataja
            
            
               C 10/17
            
         Euroopa Ühenduste Komisjoni 24. novembri 2005. aasta apellatsioonkaebus Euroopa Ühenduste Esimese Astme Kohtu (esimene koda) 13. septembri 2005. aasta otsuse peale kohtuasjas T-272/03: Fernández Gómez v. Euroopa Ühenduste Komisjon
   (Kohtuasi C-417/05 P)
   (2006/C 10/34)
   Kohtumenetluse keel: prantsuse
   Euroopa Ühenduste Komisjon esitas 24. novembril 2005 Euroopa Ühenduste Kohtule apellatsioonkaebuse Euroopa Ühenduste Esimese Astme Kohtu (esimene koda) 13. septembri 2005. aasta otsuse peale kohtuasjas T-272/03: Fernández Gómez v. Euroopa Ühenduste Komisjon. Apellatsioonkaebuse esitaja esindajad on D. Martin ja L. Lozano Palacios.
   Apellatsioonkaebuse esitaja palub Euroopa Kohtul:
   
               —
            
            
               tühistada vaidlustatud otsus;
            
         
               —
            
            
               teha asjas uus otsus ja rahuldada kostja esimeses kohtuastmes esitatud nõuded ning jätta seega hagi kohtuasjas T-272 rahuldamata;
            
         
               —
            
            
               teise võimalusena saata kohtuasi tagasi Esimese Astme Kohtusse;
            
         
               —
            
            
               mõista Fernández Gómez'ilt välja kohtukulud, sh tema enda kulud Esimese Astme Kohtus.
            
         Õiguslikud alused ja peamised argumendid
   Komisjon esitab oma apellatsioonkaebuses kolm väidet.
   
               1.
            
            
               Esimene väide tuleneb õiguslikust veast, mille Esimese Astme Kohus tegi, kui ta leidis, et hagi on seetõttu vastuvõetav, et 19. jaanuari 2001. aasta kirjal ei ole otsustavat mõju ja et Esimese Astme Kohtus vaidlustatud akt — 12. mai 2003. aasta E-kiri — ei ole mitte lihtsalt kinnitus, vaid sisaldab 17. jaanuari 2001. aasta lepingu ja 19. jaanuari 2001. aasta kirjaga võrreldes ühte uut asjaolu. Vastupidiselt sellele leiab komisjon, et hagi on vastuvõetamatu, kuna 19. jaanuari 2001. aasta kiri ja 17. jaanuari 2001 leping määravad kindlaks asutuse lõpliku seisukoha hageja suhtes. Seega oleks hageja pidanud vaidlustama need aktid. Komisjoni arvates ei ole 12. mai 2003. aasta E-kirjal otsustavat mõju ning see ei sisalda varasemate aktidega võrreldes ühtegi uut asjaolu. Seega tuleb jätta hagi vastuvõetamatuse tõttu rahuldamata.
            
         
               2.
            
            
               Teine väide tuleneb, esimese võimalusena, õiguslikust veast 13. novembri 1996. aasta otsuse, ja eelkõige mõiste personnel non statutaire tõlgendamisel. Komisjoni hinnangul tuleneb 13. novembri otsuses seatud eesmärgist, otsuses toodud mõistetest ja olukorrast, milles otsus tehti, et see laienes kogu komisjoni personali, kes ei olnud ametnikud, “halduslikule seisundile või lepingutele komisjoniga”. Teise võimalusena väidab komisjon, et Esimese Astme Kohus tegi otsuse ultra petita ja tõlgendas ekslikult muudele teenistujatele kohaldatavate teenistustingimuste artiklit 8. Kui personalieeskirjad annavad ametisse nimetavale asutusele niisuguse pädevuse nagu käesolevas asjas, siis on viimasel selle kohaldamisel laiaulatuslik kaalutlusõigus.
            
         
               3.
            
            
               Kolmas väide tuleneb, esimese võimalusena, ühenduse õiguse rikkumisest, mis seisneb hüvitise määramises seoses väidetava varalise kahjuga, mis ei ole tegelik ega kindel; ning teise võimalusena põhjendamiskohustuse rikkumisest kahju väljaarvutamisel, mis takistab Euroopa Kohtul kontrollida proportsionaalsuse põhimõtte järgimist.